คลอดลูกได้สามเดือนแล้วค่ะ ประจำเดือนมาปกติแล้ว แต่มีน้ำใสๆบางทีเป็นแบบข้นสีน้ำตาลมีกลิ่นคาวปลาออกมาค่ะ ไม่คันหรือแสบ ไม่ได้ปวดท้อง ไม่มีไข้ บางทีก็มีเลือดกระปริดกระปรอย อยากถามว่ามันคืออะไรคะ เกิดจากสาเหตุอะไร เป็นไปได้มั้ยคะว่าน้ำคาวปลายังไม่หมด ตรวจหลังคลอดแล้วค่ะบอกปกติ
สวัสดีค่ะ @จากที่เล่ามา คิดว่าน่าจะเป็นอาการตกขาว มากกว่าจะเป็นน้ำคาวปลานะคะ เพราะน้ำคาวปลามักมีถึงประมาณ 6สัปดาห์หลังคลอดค่ะ @การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น @ในกรณีของ ยังสรุปไม่ได้นะคะ ว่าเป็นตกขาวที่ปกติหรือไม่ จึงแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ. **ถ้าไม่ดีขึ้น ควรไปพบสูตินารีแพทย์เพื่อรับการวินิจฉัยและรักษาต่อไปค่ะ.